skruefjeder
Skruefjeder, inden for maskinteknik den mest anvendte type af fjeder, udført som træk- eller trykfjeder. Almindeligvis er skruefjederen cylindrisk, men den fremstilles også konisk. Selve fjedertråden kan være rund, kvadratisk eller rektangulær og snos efter en skruelinje. Skruefjederen anvendes især, hvor belastningen er parallel med dens akse, fx som ventilfjeder i forbrændingsmotorer.